CELEX: 
Language: lv
Date: 2018-12-12 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Direktīvu 2014/53/ES papildina attiecībā uz minētās direktīvas 3. panta 3. punkta g) apakšpunktā minēto pamatprasību piemērošanu, lai nodrošinātu zvanītāja atrašanās vietas noteikšanu ārkārtas gadījumu saziņā no mobilajām ierīcēm

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Saskaņa ar pašreizējo praksi zvanītāja atrašanās vietu ārkārtas gadījumu saziņā no mobilajiem tālruņiem nosaka, pamatojoties uz šūnas identifikatora (Cell-ID) pozicionēšanu. Mobilo sakaru tīklu operatori šūnas identifikatora atrašanās vietas noteikšanu plaši izmantoja, īstenojot Universālā pakalpojuma direktīvu
                  1
               . Zvanītāja atrašanās vietas noteikšanas risinājums balstās s uz mobilā tālruņa apkalpojošā mobilo sakaru torņa pārklājuma zonas identifikāciju, kas ne vienmēr var būt tuvākais mobilo sakaru tornis. Šī zona ir atkarīga no pārklājuma leņķa un šūnas rādiusa. Šūnas rādiuss var svārstīties no 100 metriem līdz vairākiem kilometriem
                  2
               . Atsevišķos gadījumos, jo īpaši kalnos un pilsētās, tas var radīt nozīmīgas kļūdas, pozicionējot zvanītājus, kas lūdz neatliekamo palīdzību.
            
            
               Tikmēr mobilajos tālruņos ir iestrādātas progresīvas datošanas spējas, kas var apstrādāt atrašanās vietas datus no globālās navigācijas satelītu sistēmas (GNSS)
                  3
                un Wi-Fi informāciju, un tas ļauj rast risinājumu, kas sniegtu precīzāku informāciju par zvanītāja atrašanās vietu. Zvanītāja atrašanās vietas noteikšanas risinājums, kas pamatojas uz hibrīdsistēmu, kura turpina nodrošināt šūnas identifikatora pozicionēšanu, kopā ar Wi-Fi un GNSS atrašanās vietas informāciju, kas jau ir pieejama galalietotāja mobilajā tālrunī, sniegtu ievērojamus ieguvumus ārkārtas situācijās, kas rodas gan telpās, gan ārpus tām. Risinājumi, kuru pamatā ir GNSS pozicionēšana, jau plaši tiek izmantoti astoņās ES dalībvalstīs un trešās valstīs (piemēram, ASV
                  4
               ).
            
            
               Ar GNSS varētu daudz precīzāk noteikt zvanītāja atrašanās vietu un nodrošināt ātrākus un efektīvākus glābšanas darbus, vienlaikus optimizējot ārkārtas resursus. Laukizmēģinājumi, ko ES finansētā projekta ietvaros veica četrās ES dalībvalstīs, ir parādījuši, ka pastāv liela atšķirība starp šūnas identifikatora atrašanās vietas un GNSS atrašanās vietas precizitāti: šūnas identifikatora atrašanās vietas precizitāte bija no 1,5 līdz 5 kilometriem; savukārt GNSS atrašanās vietas precizitāte bija no 6 līdz 28 metriem
                  5
               . Tas nav mazsvarīgi, jo 2017. gadā neatliekamās palīdzības dienestiem tika veikts 301 miljons ārkārtas izsaukumu. Lielākā daļa (71 %) šo zvanu bija no mobilajiem tālruņiem
                  6
               .
            
            
               Saskaņā ar 3. panta 3. punkta g) apakšpunktu Eiropas Parlamenta un Padomes 2014. gada 16. aprīļa Direktīvā 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (Radioiekārtu direktīva), Komisijai ir deleģētas pilnvaras pieņemt deleģētos aktus, lai nodrošinātu, ka radioiekārtas pilda konkrētas funkcijas, kas nodrošina pieeju neatliekamās palīdzības dienestiem.
            
            
               Izmantojot šīs pilnvaras un pieņemot deleģēto regulu, Komisijas mērķis ir precizēt un skaidrot klases un kategorijas, uz kurām attiecas šis pants, lai nodrošinātu, ka pārnēsājamie mobilie tālruņi ar progresīvām datošanas spējām (pazīstami kā “viedtālruņi”, turpmāk – “mobilās ierīces”) nodrošina piekļuvi neatliekamās palīdzības dienestiem.
            
            
               Tas tiks panākts, mobilo ierīču ražotājiem nosakot prasību, ka, lai uzlabotu ārkārtas gadījumu saziņas efektivitāti, mobilajām ierīcēm ir jāatbalsta tehniskie risinājumi, kas nodrošina no Wi-Fi signāliem iegūtu atrašanās vietas datu uztveršanu un apstrādi un tādu GNSS datu uztveršanu un apstrādi, kuri ir saderīgi un sadarbspējīgi vismaz ar Regulā (ES) Nr. 1285/2013
                  7
                minēto Galileo sistēmu.
            
            
               Vairāku GNSS konstelāciju izmantošana palielina augstas kvalitātes pozicionēšanas pieejamību, jo īpaši sarežģītās vidēs, kur nevar garantēt netraucētu radiosignāla uztveršanu, piemēram, pilsētas kanjonos. Piemēram, šaurās ielās, kur ēkas var aizsegt debesis un apgrūtināt satelītu redzamību, ikviens papildu satelītsignāls, ko uztver ierīce, var uzlabot pozicionēšanas precizitāti
                  8
               .
            
            
               Galileo ir vienīgā GNSS, kura atrodas civilā kontrolē
                  9
               , un tā pieder ES. ES iedzīvotājiem un globālā mērogā šī sistēma sniedz nepārtrauktus un precīzus navigācijas signālus, tai piemīt unikālas funkcijas, tostarp meklēšanā un glābšanā izmantotas funkcijas
                  10
               , kā arī tā nodrošina augstas precizitātes un autentifikācijas pakalpojumus profesionāliem un specializētiem lietojumiem
                  11
               .
            
            
               Galileo ļaus GNSS lietotājiem pasaulē saņemt ļoti uzticamu
                  12
                informāciju pozicionēšanas, navigācijas un laika noteikšanas vajadzībām, ne tikai, bet jo īpaši, izmantojot to kopā ar citām GNSS. Ir lietderīgi nodrošināt GNSS-Galileo sistēmas pieejamību uz mobilā tālruņa balstītā pozicionēšanā, ņemot vērā to, ka šī sistēma nodrošinās lielāku noturību un precizitāti salīdzinājumā ar citām atrašanās vietas noteikšanas sistēmām
                  13
               , ko izmanto atsevišķi.
            
            
               Turklāt Galileo sistēmas iekļaušana mobilajās ierīcēs ir noteikta par prioritāti saskaņā ar ES kosmosa stratēģiju
                  14
               . Pasākumi, ar ko nosaka savietojamību ar Galileo, būtu līdzīgi tiem pasākumiem, kas pieņemti saskaņā ar eZvana regulu attiecībā uz piekļuvi neatliekamās palīdzības numuram 112 no transportlīdzekļa eZvana sistēmas
                  15
               .
            
            
               Prasība par iespēju noteikt atrašanās vietu pēc Wi-Fi signāla ļautu precīzāk noteikt galalietotāja atrašanās vietu gadījumos, kad GNSS atrašanās vietas dati varētu nebūt pieejami, piemēram, situācijās telpās
                  16
               .
            
            
               Prasība padarīt GNSS un Wi-Fi atrašanās vietas informāciju pieejamu nosūtīšanai ļautu to faktiski īstenot ārkārtas gadījumu saziņā, ņemot vērā jau esošās tehniski iespējamās metodes. Viena no šādām tehniski iespējamām metodēm, kas pazīstama kā advancētā mobilā lokācijas sistēma (AML), zvanītāja viedtālrunī pieejamo GNSS/Wi-Fi/šūnas identifikatora (Cell-ID) informāciju, izmantojot īsziņu (SMS), nosūta uz ārkārtas izsaukumu centrāli (ĀIC). AML jau izmanto astoņās ES dalībvalstīs — Apvienotajā Karalistē, Igaunijā, Lietuvā, Beļģijā, Īrijā, Somijā, Maltā un Austrijā. Sistēmu izmanto, pamatojoties uz tehnisko ziņojumu, ko publicējis Eiropas telesakaru standartu institūts (ETSI)
                  17
               . Šis tehniskais ziņojums attiecas uz GPS un Galileo. AML funkcionalitāti atbalsta operatīvās sistēmas, kas darbojas vairāk nekā 95 % no visiem viedtālruņiem Eiropā
                  18
               .
            
            
               Paredzams, ka ietekme uz mobilo ierīču ražotājiem būs minimāla, jo šie pasākumi ir vērsti uz mobilajiem tālruņiem, kas jau ir savietojami ar GNSS. Gandrīz visi tirgū pašlaik esošie jaunie viedtālruņi ir savietojami ar GNSS. Eiropas GNSS aģentūra (GSA) lēš, ka 2017. gadā 82 % mobilo tālruņu bija savietojami ar GNSS. Līdz 2020. gadam, pirms šā akta piemērošanas, šim skaitlim būtu jāsasniedz gandrīz 100 %.
            
            
               Vadošie viedtālruņu mikroshēmu ražotāji piedāvā ar Galileo savietojamas mikroshēmas, un viedtālruņi, kas izmanto Galileo, ir pieejami tirgū kopš 2016. gada
                  19
               . Saskaņā ar HELP112 pētījumu izmaksas, kas saistītas ar Galileo integrēšanu, būtu niecīgas, jo tai nav vajadzīgs īpašs aparatūras komponents
                  20
               . Visi lielākie mobilo tālruņu ražotāji savos tālruņos ir pievienojuši Galileo (piemēram, Apple, Sony, Samsung un Huawei)
                  21
               .
            
            
               Tāpēc deleģētā regula pastiprinātu pašreizējās tirgus tendences, pievienojot juridisko noteiktību. Jo īpaši dalībvalstīm, kas šobrīd investē, lai to ĀIC varētu no mobilajām ierīcēm saņemt datus par zvanītāja atrašanās vietu, ir vajadzīga juridiskā noteiktība, ka mobilo ierīču ražotāji piedāvās un turpinās piedāvāt zvanītāja atrašanās vietas datu nosūtīšanas funkciju
                  22
               .
            
            
               Deleģētā regula veicinās viendabīgāku piekļuvi ātriem un efektīviem neatliekamās palīdzības dienestiem visās ES dalībvalstīs.
            
            
               Saskaņā ar direktīvu par privāto dzīvi un elektronisko komunikāciju
                  23
                dalībvalstis var pieņemt īpašus noteikumus, kas elektronisko sakaru pakalpojumu sniedzējiem dod tiesības bez attiecīgā lietotāja vai abonenta iepriekšējas piekrišanas nodrošināt neatliekamās palīdzības dienestiem piekļuvi atrašanās vietas datiem.
            
         
         
            
               Šī deleģētā regula neparedz palielināt mobilo ierīču ražotāju administratīvo slogu, ņemot vērā to, ka ražotāji jau ir iekļāvuši AML un GNSS šajās ierīcēs. GNSS funkcija neietekmē mobilo sakaru operatorus, jo risinājums ir vērsts uz viedtālruņiem
                  24
               .
            
            
               Tā arī finansiāli neietekmētu ES budžetu.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Komisija ir vairākkārt vērsusies pie ieinteresētajām personām ar jautājumu par to, kā nodrošināt mobilo tālruņu savietojamību ar Galileo saistībā ar ārkārtas izsaukumiem.
            
            
               Attiecībā uz iespēju, ka mobilie tālruņi, izmantojot GNSS un jo īpaši Galileo, spētu noteikt zvanītāja atrašanās vietu un nosūtīt to ĀIC
                  25
               , 2014. gada 7. maijā notika publiska uzklausīšana, kurā apkopoja to ieinteresēto personu viedokļus un informāciju, kuras bija iesaistītas neatliekamās palīdzības sniegšanā, atbildot uz numuru 112 saņemtajiem zvaniem.
            
            
               Lielākā daļa ieinteresēto personu atbalstīja pasākumus juridiskās noteiktības uzlabošanai, lai veicinātu zvanītāja atrašanās vietas noteikšanas, izmantojot GNSS, ieviešanu un nodrošinātu savlaicīgu, efektīvu un vienotu pakalpojumu sabiedrībai. Tās uzskatīja, ka tas garantētu arī ES neatkarību, kas ir būtiska ārkārtas situācijās.
            
            
               Pirms Kosmosa stratēģijas pieņemšanas – no 2016. gada 18. aprīļa līdz 12. jūlijam – notika sabiedriskā apspriešana. Apspriešana notika ar ieinteresētajām personām publiskajā un privātajā sektorā, rūpniecības nozarē, tostarp mazos un vidējos uzņēmumos (MVU), pētniecībā un akadēmiskajām aprindām Eiropā, kā arī ar iedzīvotājiem, kuri vēlējās paust viedokli par turpmāko Kosmosa stratēģiju. Galileo izmantošana ārkārtas izsaukumiem (E112) tika uzskatīta par ļoti noderīgu, jo lielākā daļa ieinteresēto personu atbildēja, ka zvanītāja atrašanās vietu varētu noteikt precīzāk, ja tiktu izmantoti GNSS atrašanās vietas dati, tostarp Galileo
                  26
               .
            
            
               Šai deleģētajai regulai netika sagatavots ietekmes novērtējums, jo tā tikai precizē citus tiesību aktus, kuriem tika veikti ietekmes novērtējumi: Universālā pakalpojuma direktīva
                  27
               , Eiropas Elektronisko sakaru kodekss
                  28
                un Radioiekārtu direktīva
                  29
               . Turklāt dalībvalstīm jau ir pienākums saskaņā ar Universālā pakalpojuma direktīvu un turpmāk saskaņā ar Eiropas Elektronisko sakaru kodeksu nodrošināt, ka tiek sniegta informācija par atrašanās vietu. Šī deleģētā regula nodrošina juridisko noteiktību efektīva zvanītāja atrašanās vietas noteikšanas risinājuma īstenošanai. Tirgū jau ir paredzēts tehniskais risinājums, kas ietver uz GNSS un Wi-Fi signālu balstītu informāciju, un patlaban šis risinājums ir pieejams vairāk nekā 95 % no visiem viedtālruņiem. Viedtālruņu ražotāji saskaras ar nenozīmīgām izmaksām, jo risinājums vērsts uz programmatūru.
            
            
               Deleģētā regula dalībvalstīm tika izklāstīta Kosmosa politikas ekspertu grupas sanāksmēs 2017. gada 14. novembrī
                  30
                un 2018. gada 14. martā
                  31
               . Tā tika iesniegta arī dalībvalstīm un nozarei atbilstības novērtēšanas un tirgus uzraudzības komitejas (TCAM) sanāksmēs 2017. gada 1. decembrī
                  32
                un 2018. gada 16. aprīlī
                  33
               .
            
            
               3.DELEĢĒTĀ AKTA JURIDISKIE ASPEKTI
            
            
               Saskaņā ar Līguma par Eiropas Savienības darbību (LESD) 290. pantu šī Komisijas deleģētā regula papildina Direktīvu 2014/53/ES un jo īpaši tās 3. panta 3. punkta g) apakšpunktu.
            
            
               Saskaņā ar Direktīvas 2014/53/ES 3. panta 3. punkta g) apakšpunktu Komisija ir pilnvarota pieņemt deleģētos aktus par radioiekārtu kategorijām vai klasēm, lai nodrošinātu, ka radioiekārtas atbalsta konkrētas funkcijas, kas nodrošina piekļuvi neatliekamās palīdzības dienestiem.
            
            
               Deleģētās regulas mērķis, pamatojoties uz Direktīvas 2014/53/ES 3. panta 3. punkta g) apakšpunktu, ir precizēt funkcijas, klases un kategorijas, uz kurām attiecas minētais pants.
            
            
               Deleģētajā regulā tiks precizēts, ka uz pārnēsājamiem mobilajiem tālruņiem ar progresīvām datošanas spējām (“mobilās ierīces”, ko parasti dēvē par “viedtālruņiem”), attiecas 3. panta 3. punkta g) apakšpunkts.
            
            
               Lai uzlabotu ārkārtas gadījumu saziņas efektivitāti, mērķis ir nodrošināt, ka šīs mobilās ierīces atbalsta tehniskos risinājumus, kas nodrošina no Wi-Fi signāla iegūtu atrašanās vietas datu uztveršanu un apstrādi un tādu globālās navigācijas satelītu sistēmu datu uztveršanu un apstrādi, kuri ir saderīgi un sadarbspējīgi vismaz ar Regulā (ES) Nr. 1285/2013 minēto Galileo sistēmu.
            
            
               KOMISIJAS DELEĢĒTĀ REGULA (ES) …/..
            
            
               (12.12.2018),
            
            
               ar ko Eiropas Parlamenta un Padomes Direktīvu 2014/53/ES papildina attiecībā uz minētās direktīvas 3. panta 3. punkta g) apakšpunktā minēto pamatprasību piemērošanu, lai nodrošinātu zvanītāja atrašanās vietas noteikšanu ārkārtas gadījumu saziņā no mobilajām ierīcēm
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
         
         
            
               ņemot vērā Eiropas Parlamenta un Padomes 2014. gada 16. aprīļa Direktīvu 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK
                  34
               , un jo īpaši tās 3. panta 3. punktu;
            
            
               tā kā:
            
            
               (1)Kā norādīts Direktīvas 2014/53/ES 14. apsvērumā, radioiekārtām var būt izšķiroša nozīme piekļuves nodrošināšanā neatliekamās palīdzības dienestiem, un tālab attiecīgos gadījumos tās būtu jāprojektē tā, lai nodrošinātu funkcijas, kas vajadzīgas minēto pakalpojumu piekļuvei.
            
            
               (2)Saskaņā ar Galileo programmu izveidotā sistēma, pamatojoties uz Eiropas Parlamenta un Padomes Regulu (ES) Nr. 1285/2013
                  35
               , ir globāla navigācijas satelītu sistēma (GNSS), kas pilnībā pieder Savienībai un ir tās kontrolē un kas sniedz ļoti precīzus pozicionēšanas pakalpojumus civilā kontrolē. Galileo sistēmu var izmantot apvienojumā ar citām GNSS.
            
            
               (3)Kosmosa stratēģija Eiropai
                  36
               , kas tika pieņemta 2016. gadā, paredz pasākumus, ar ko ievieš Galileo pozicionēšanas un navigācijas pakalpojumu izmatošanu mobilajos tālruņos.
            
            
               (4)Padome 2017. gada 5. decembra secinājumos
                  37
                atbalsta spēcīga pakārtotā un ar kosmosu saistītu lietotņu un pakalpojumu tirgus attīstību un īpaši norāda, ka būtu jāveic piemēroti pasākumi, tostarp attiecīgos gadījumos regulatīvi pasākumi, lai panāktu, ka pilnīga saderība ar Galileo sistēmu kļūst par standartu ierīcēm, ko pārdod Savienībā, un lai veicinātu ar Galileo saderīgu iekārtu ieviešanu globālajā tirgū.
            
            
               (5)Eiropas Parlamenta un Padomes Direktīva 2002/22/EK
                  38
                paredz visā Savienībā ieviest vienoto Eiropas neatliekamās palīdzības numuru (“112”) un dalībvalstīm nosaka pienākumu nodrošināt, ka uzņēmumi, kas tiešajiem lietotājiem piedāvā elektronisko sakaru pakalpojumus vietējo zvanu veikšanai uz numuru vai numuriem valsts numerācijas plānā, nodrošina, ka informācija par zvanītāja atrašanās vietu ir pieejama iestādēm, kuras apstrādā ārkārtas izsaukumus vismaz uz vienoto Eiropas neatliekamās palīdzības numuru “112”.
            
            
               (6)Pārnēsājamie mobilie tālruņi ar progresīvām datošanas spējām (“mobilās ierīces”) ir telesakaru radioiekārtu kategorija, ko Savienībā visvairāk izmanto, lai veiktu zvanus uz vienoto Eiropas neatliekamās palīdzības numuru “112”.
            
            
               (7)Radioiekārtu, kuras piekļūst neatliekamās palīdzības dienestiem, atrašanās vietas precizitātes līmenim ir būtiska nozīme, lai nodrošinātu, ka nepieciešamā piekļuve šiem pakalpojumiem ir efektīva. Patlaban zvanītāja atrašanās vietu ārkārtas gadījumu saziņas laikā no mobilajām ierīcēm nosaka, izmantojot šūnas identifikatoru (Cell-ID), kas pamatojas uz mobilās ierīces apkalpojošā mobilo sakaru torņa pārklājuma zonu. Mobilo sakaru torņa pārklājuma zona svārstās no 100 metriem līdz vairākiem kilometriem. Atsevišķos gadījumos, jo īpaši kalnos, pilsētās un lielās ēkās, tas var radīt nozīmīgas kļūdas, pozicionējot zvanītājus, kas lūdz neatliekamo palīdzību. 
            
            
               (8)Zvanītāja atrašanās vietas noteikšana pēc šūnas identifikatora, ko papildina ar Wi-Fi un GNSS informāciju, ļauj daudz precīzāk noteikt zvanītāja atrašanās vietu un ātrāk un efektīvāk veikt glābšanas darbus, un optimizēt resursus.
            
            
               (9)Zvanītāju atrašanās vietas noteikšanas risinājumi, kuru pamatā ir GNSS pozicionēšana, jau ir ieviesti astoņās dalībvalstīs un dažās trešās valstīs.
            
            
               (10)Attiecībā uz pakalpojuma “112” bāzes izveidotām transportlīdzekļu eZvana sistēmām Eiropas Parlamenta un Padomes Regulā (ES) Nr. 2015/758
                  39
                jau ir noteikts, ka šo sistēmu uztvērējiem jābūt saderīgiem ar Galileo un EGNOS sistēmu nodrošinātajiem pozicionēšanas pakalpojumiem.
            
            
               (11)Minēto iemeslu dēļ mobilajām ierīcēm vajadzētu būt tādu radioiekārtu kategorijā, kuras atbalsta noteiktas funkcijas, kas nodrošina piekļuvi Direktīvas 2014/53/ES 3. panta 3. punkta g) apakšpunktā minētajiem neatliekamās palīdzības dienestiem. Jaunām mobilajām ierīcēm būtu jāspēj nodrošināt piekļuve Wi-Fi un GNSS atrašanās vietas informācijai ārkārtas gadījumu saziņas laikā, un atrašanās vietas noteikšanas funkcijai jābūt saderīgai un sadarbspējīgai ar Galileo programmas sniegtajiem pakalpojumiem. 
            
            
               (12)Direktīvā 2014/53/ES ir noteiktas tikai pamatprasības. Lai atvieglotu atbilstības novērtēšanu minētajām prasībām, tajā sniegts pieņēmums par to radioiekārtu atbilstību, kuras atbilst brīvprātīgi saskaņotajiem standartiem, kas pieņemti saskaņā ar Eiropas Parlamenta un Padomes Regulu (ES) Nr. 1025/2012
                  40
                ar mērķi formulēt sīki izstrādātas minēto prasību tehniskās specifikācijas.
            
            
               (13)Lai atbalstītu Direktīvas 2014/53/ES 3. panta īstenošanu, Eiropas Elektrotehnikas standartizācijas komitejai (CENELEC) un Eiropas telesakaru standartu institūtam (ETSI) tika lūgts izstrādāt saskaņotos standartus radioiekārtām (M/536)
                  41
               .
            
            
               (14)Ekonomikas dalībniekiem būtu jādod pietiekami daudz laika, lai veiktu vajadzīgos pielāgojumus mobilajām ierīcēm, ko tie plāno laist tirgū. Nekas šajā regulā nebūtu jāinterpretē kā tāds, kas liedz ekonomikas dalībniekiem ievērot šo regulu, sākot no tās spēkā stāšanās dienas. 
            
            
               (15)Šajā regulā izklāstīto pasākumu sagatavošanas laikā Komisija organizēja apspriešanos, tostarp ekspertu līmenī, un 2017. gada 14. novembra un 2018. gada 14. marta sanāksmē konsultējās ar Kosmosa politikas ekspertu grupu,
            
            
               IR PIEŅĒMUSI ŠO REGULU.
            
            
               1. pants
            
            
               1.Direktīvas 2014/53/ES 3. panta 3. punkta g) apakšpunktā izklāstītās pamatprasības attiecas uz pārnēsājamiem mobilajiem tālruņiem, kuru funkcijas ir līdzīgas datora funkcijām attiecībā uz datu apstrādes un glabāšanas spējām.
            
         
         
            
               2.Atbilstību 1. punktam panāk, izmantojot tehniskos risinājumus, kas nodrošina Wi-Fi datu uztveršanu un apstrādi un tādu globālās navigācijas satelītu sistēmu datu uztveršanu un apstrādi, kuri ir saderīgi un sadarbspējīgi vismaz ar Regulā (ES) Nr. 1285/2013 minēto Galileo sistēmu, un tehniskos risinājumus, kas šos datus dara pieejamus nosūtīšanai ārkārtas gadījumu saziņas laikā.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no [36 mēneši pēc tās stāšanās spēkā].
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 12.12.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        Eiropas Parlamenta un Padomes 2002. gada 7. marta Direktīva 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva).
               
               
                  
                     (2)
                  
                        HELP112, Eiropas Komisijas finansēts pētījums, pieejams: 
                  https://ec.europa.eu/growth/content/help112-project_en.
               
               
                  
                     (3)
                  
                        Autonoma ģeotelpiskā pozicionēšana globālā mērogā. GNSS jeb globālās navigācijas satelītu sistēmas ļauj elektroniskajiem uztvērējiem noteikt to atrašanās vietu (ģeogrāfiskais garums, platums un augstums).
               
               
                  
                     (4)
                  
                        Sk. pārskatu, kas sniegts HELP112 pētījumā.
               
               
                  
                     (5)
                  
                        Help112 pētījums.
               
               
                  
                     (6)
                  
                        
                  https://ec.europa.eu/digital-single-market/en/news/implementation-european-emergency-number-112-results-eleventh-data-gathering-round.
                   
               
               
                  
                     (7)
                  
                  
                        Eiropas GNSS sistēmas ir šādas:
                  
                  
                     - EGNOS – pastiprināšanas sistēma, kas uzlabo GPS precizitāti un sniedz informāciju par tās uzticamību visā Eiropā;
                  
                  
                     - Galileo – Eiropas Globālā navigācijas satelītu sistēma, ko var izmantot apvienojumā ar citām GNSS un kas sniedz ļoti precīzus pozicionēšanas pakalpojumus civilā kontrolē.
                  
                  
                     Abas ir ES civilā kontrolē esošas, bezmaksas sistēmas, sk. Eiropas Parlamenta un Padomes 2013. gada 11. decembra Regulu (ES) Nr. 1285/2013 par Eiropas satelītu navigācijas sistēmu ieviešanu un ekspluatāciju.
                  
               
               
                  
                     (8)
                  
                        Help112 pētījums.
               
               
                  
                     (9)
                  
                        
                  https://www.gsc-europa.eu/galileo-overview/what-is-galileo.
               
               
                  
                     (10)
                  
                        
                  https://www.gsa.europa.eu/european-gnss/galileo/services/galileo-search-and-rescue-sar-service.
                   
               
               
                  
                     (11)
                  
                        Komisijas 2018. gada 2. marta Īstenošanas lēmums (ES) 2018/321, ar kuru groza Īstenošanas lēmumu (ES) 2017/224, ar ko nosaka tehniskās un darbības specifikācijas, kuras ļauj komercpakalpojumiem, ko piedāvā saskaņā ar Galileo programmu izveidotā sistēma, atbilst funkcijai, kas minēta Eiropas Parlamenta un Padomes Regulas (ES) Nr. 1285/2013 2. panta 4. punkta c) apakšpunktā.
               
               
                  
                     (12)
                  
                        
                  https://www.gsc-europa.eu/electronic-library/performance-reports.
               
               
                  
                     (13)
                  
                        
                  https://www.gsc-europa.eu/electronic-library/performance-reports.
               
               
                  
                     (14)
                  
                        COM (2016) 705 final “Kosmosa stratēģija Eiropai”.
               
               
                  
                     (15)
                  
                  
                        Eiropas Parlamenta un Padomes 2015. gada 29. aprīļa Regula (ES) 2015/758 par tipa apstiprinājuma prasībām transportlīdzekļa eZvana sistēmas izveidošanai uz pakalpojuma “112” bāzes un ar ko groza Direktīvu 2007/46/EK.
                  
               
               
                  
                     (16)
                  
                        HELP112 pētījums. 
               
               
                  
                     (17)
                  
                        
                  http://www.etsi.org/deliver/etsi_tr/103300_103399/103393/01.01.01_60/tr_103393v010101p.pdf.
                   
               
               
                  
                     (18)
                  
                        Avoti ir pieejami šeit: 
                  https://www.apple.com/newsroom/2018/03/ios-11-3-is-available-today/
                  ; 
                  https://blog.google/topics/google-europe/helping-emergency-services-find-you/
                  ; 
                  https://ec.europa.eu/growth/content/help112-project_en.
               
               
                  
                     (19)
                  
                        Atjauninātu sarakstu ar tālruņiem, kuros integrēta Galileo sistēma, skatīt: 
                  www.usegalileo.eu.
                   
               
               
                  
                     (20)
                  
                        Skatīt izmaksu un ieguvumu analīzi HELP112 pētījumā.
               
               
                  
                     (21)
                  
                        Atjauninātu sarakstu ar tālruņiem, kuros integrēta Galileo sistēma, skatīt: 
                  www.usegalileo.eu.
               
               
                  
                     (22)
                  
                        Skatīt izmaksu un ieguvumu analīzi HELP112 pētījumā.
               
               
                  
                     (23)
                  
                        Eiropas Parlamenta un Padomes 2002. gada 12. jūlija Direktīva 2002/58/EK par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektronisko komunikāciju).
               
               
                  
                     (24)
                  
                        Skatīt izmaksu un ieguvumu analīzi HELP112 pētījumā.
               
               
                  
                     (25)
                  
                        
                  https://www.gsc-europa.eu/news/how-to-enable-better-location-for-emergency-calls-galileo-and-112.
               
               
                  
                     (26)
                  
                        Apspriešanās ar ieinteresētajām personām ir pieejama šeit: 
                  https://ec.europa.eu/growth/content/public-consultation-space-strategy-europe-0_en.
                   
               
               
                  
                     (27)
                  
                        Eiropas Parlamenta un Padomes 2002. gada 7. marta Direktīva 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem. 
               
               
                  
                     (28)
                  
                        Priekšlikums Eiropas Parlamenta un Padomes direktīvai, ar ko izveido Eiropas Elektronisko sakaru kodeksu (pārstrādāta redakcija), (COM(2016)590).
               
               
                  
                     (29)
                  
                        Eiropas Parlamenta un Padomes 2014. gada 16. aprīļa Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK. Radioiekārtu Direktīva 2014/53/ES.
               
               
                  
                     (30)
                  
                        
                  http://ec.europa.eu/transparency/regexpert/index.cfm?do=groupDetail.groupDetaigroupIDl&=2486.
                  
               
               
                  
                     (31)
                  
                        
                  http://ec.europa.eu/transparency/regexpert/index.cfm?do=groupDetail.groupDetail&groupID=2486.
                  
               
               
                  
                     (32)
                  
                        
                  https://circabc.europa.eu/w/browse/552ffe2a-3176-47d7-8725-92d4a5dd5a4f.
               
               
                  
                     (33)
                  
                        
                  Turpat.
               
               
                  
                     (34)
                  
                        OV L 153, 22.5.2014., 62. lpp.
               
               
                  
                     (35)
                  
                        Eiropas Parlamenta un Padomes 2013. gada 11. decembra Regula (ES) Nr. 1285/2013 par Eiropas satelītu navigācijas sistēmu ieviešanu un ekspluatāciju un ar ko atceļ Padomes Regulu (EK) Nr. 876/2002 un Eiropas Parlamenta un Padomes Regulu (EK) Nr. 683/2008 (OV L 347, 20.12.2013., 1. lpp.). 
               
               
                  
                     (36)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai – Kosmosa stratēģija Eiropai (COM(2016) 705 final).
               
               
                  
                     (37)
                  
                  
                        Padomes 2017. gada 5. decembra secinājumi par Galileo un EGNOS programmu, kā arī Eiropas GNSS aģentūras darbības vidusposma novērtējumu, 15435/17.
                  
               
               
                  
                     (38)
                  
                        Eiropas Parlamenta un Padomes 2002. gada 7. marta Direktīva 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) (OV L 108, 24.4.2002., 51. lpp.).
               
               
                  
                     (39)
                  
                        Eiropas Parlamenta un Padomes 2015. gada 29. aprīļa Regula (ES) 2015/758 par tipa apstiprinājuma prasībām transportlīdzekļa eZvana sistēmas izveidošanai uz pakalpojuma “112” bāzes un ar ko groza Direktīvu 2007/46/EK (OV L 123, 19.5.2015., 77. lpp.).
               
               
                  
                     (40)
                  
                        Eiropas Parlamenta un Padomes 2012. gada 25. oktobra Regula (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (OV L 316, 14.11.2012., 12. lpp.).
               
               
                  
                     (41)
                  
                        Komisijas 2015. gada 4. augusta Īstenošanas lēmums C(2015) 5376 final par standartizācijas pieprasījumu Eiropas Elektrotehnikas standartizācijas komitejai un Eiropas Telekomunikāciju standartu institūtam attiecībā uz radioiekārtām, atbalstot Eiropas Parlamenta un Padomes Direktīvu 2014/53/ES.